Document ID: 32000D0511

Απόφαση της Επιτροπής
της 26ης Ιουλίου 2000
για συμπληρωματική χρηματική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων στη Γερμανία το 1997
[κοινοποιηθείσα υπό τον αριθμό Ε(2000) 2284]
(Το κείμενο στη γερμανική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2000/511/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 3 παράγραφοι 3 και 5 καθώς και το άρθρο 6,
Εκτιμώντας τα ακόλουθα:
(1) Το 1997 εμφανίστηκαν εστίες κλασικής πανώλης των χοίρων στη Γερμανία. Η εμφάνιση της ασθένειας αυτής αποτελεί σοβαρό κίνδυνο για το κοινοτικό ζωικό κεφάλαιο και, για να συμβάλει στην ταχύτατη εξάλειψη της ασθένειας αυτής, η Κοινότητα έχει τη δυνατότητα να συμμετέχει χρηματικά στις επιλέξιμες δαπάνες που αναλαμβάνονται από το κράτος μέλος.
(2) Στις 26 Μαΐου 1998, η Γερμανία υπέβαλε αίτηση αποδόσεως του συνόλου των δαπανών που κατεβλήθησαν στην επικράτειά της για το 1997.
(3) Η Επιτροπή ενέκρινε τις αποφάσεις 98/60/ΕΚ(3) και 98/650/ΕΚ(4) σχετικές με μια συμπληρωματική χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων. Με τις αποφάσεις αυτές πληρώθηκε σε δύο δόσεις προκαταβολή συνολικού ποσού 7 εκατομμυρίων ευρώ.
(4) Πρέπει να καθορισθεί το ποσό της τελευταίας δόσης της χρηματικής ενίσχυσης της Κοινότητας.
(5) Η Επιτροπή εξακρίβωσε την εφαρμογή όλων των κοινοτικών κανόνων σε κτηνιατρικά θέματα και την τήρηση όλων των προϋποθέσεων της χρηματικής ενίσχυσης της Κοινότητας.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Γερμανία μπορεί να λάβει την τρίτη και τελευταία δόση ανώτατου ποσού 1750000 ως χρηματική ενίσχυση της Κοινότητας για τις επιλέξιμες δαπάνες που κατέβαλε στο πλαίσιο των μέτρων εξάλειψης των εστιών κλασικής πανώλης των χοίρων, που εμφανίστηκαν κατά το έτος 1997.
Άρθρο 2
Το υπόλοιπο της χρηματικής ενίσχυσης της Κοινότητας θα καταβληθεί στη Γερμανία μόλις εγκριθεί η παρούσα απόφαση.
Άρθρο 3
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 26 Ιουλίου 2000.

Labels: 18
19
5
6